നെയ്യാര് ഡാമിനരികില് ബൈക്ക് സ്റ്റണ്ട് നടത്തിയ യുവാക്കളെ മര്ദ്ദിച്ചു: രണ്ടുപേര്ക്കെതിരെ പോലീസ് കേസ് തിരുവനന്തപുരം: നെയ്യാര് ഡാമിനരികില് ബൈക്ക് സ്റ്റണ്ട് നടത്തിയ യുവാക്കളെ മര്ദ്ദിച്ച സംഭവത്തില് രണ്ട് പേര്ക്കെതിരെ പോലീസ് കേസെടുത്തു. മനഃപൂര്വം അപകടമുണ്ടാക്കി മര്ദ്ദിച്ചുവെന്ന വട്ടിയൂര്ക്കാവ് സ്വദേശി ഉണ്ണികൃഷ്ണന്റെ പരാതിയില് നെയ്യാര് ഡാം സ്വദേശികളായ അനീഷ്, ലാലു എന്നിവര്ക്കെതിരെയാണ് കേസെടുത്തത്. നെയ്യാര് ഡാമില് സമൂഹമാധ്യമങ്ങളില് സ്റ്റാറ്റസ് ഇടാനായി നടത്തിയ ബൈക്ക് റൈസിങ്ങിനിടെ ഉണ്ടായ അപകടത്തില് യുവാവിന്റെ കാല് ഒടിഞ്ഞുതൂങ്ങിയിരുന്നു. റൈസിങ് നടത്തുന്നതിനിടെ അപ്രതീക്ഷിതമായി റോഡിന് കുറുകെ ബ്രേക്ക് ചെയ്ത ബൈക്കില് പിന്നാലെ വന്ന ബൈക്ക് ഇടിക്കുകയായിരുന്നു. ബൈക്ക് കുറുകെ പിടിച്ചതിനാലാണ് അപകടമുണ്ടായത്. സംഭവത്തെ തുടര്ന്ന് ബുള്ളറ്റിലെത്തിയവര് ചോദ്യം ചെയ്യുകയും പരസ്പരം വാക്കേറ്റമുണ്ടാകുകയുമായിരുന്നു. Tags latest news Accident police case neyyar dam bike stunt shortlink